Generell anbefaling

Vær oppmerksom på pasientens øvrige legemiddelbruk. Registrer kontrastmiddeladministrasjon i RIS og evt på pasientens medbrakte kurve /Meona: tid, dose, navn på produktet.
Bland ikke kontraststoffer med andre legemidler i katetre eller sprøyter.

Legemidler som krever særlig oppmerksomhet:

Metformin:

Det henvises til kapittel 5.7 Diabetes og bruk av metformin

Nefrotoxiske legemidler: Det anbefales ikke på generelt grunnlag å stoppe bruk av disse medikamentene før kontrastbruk.

Cyclosporin
Cisplatin
Aminoglycosider
Non steroid anti-inflammatory drugs (NSAIDS)

Beta-blokker

β-blokkere kan påvirke behandlingen av bronchospasmer og respons på adrenalin

Interleukin-2

Det henvises til kapittel 4.5 Sene bivirkninger: Jod- og MR-kontrastkontrast

Biokjemiske analyser (som ikke bestilles som hasteundersøkelser)

Urin og blodprøver bør tas før kontrastinjeksjon (ikke relatert til selve kontrastadministrasjon)

Hos pasienter med normal nyrefunksjon kan blodprøver om nødvendig tas 4 timer etter kontrast injeksjon.

Hos pasienter med redusert nyrefunksjon (eGFR < 45 ml/min/1.73 m2) bør blodprøvetaking bli utsatt så lenge som mulig etter kontrastadministrasjon .

Urinprøve bør ikke tas før etter 24 timer etter kontrastadministrasjon

Isotop undersøkelser og/eller behandlinger

Thyroidea

Pasienter som skal behandles med radioaktivt jod, må ikke få jodholdig kontraststoff i minst 2 måneder før behandlingen.

Thyroidea scintigrafi bør helst ikke utføres i de 2 første ukene etter administrasjon av jodholdig kontraststoff.

Isotoprenografi, erythrocytt merkning

Unngå å gi jodholdig kontraststoff i minst 48 timer før en isotopundersøkelse.